Fredrik S. Heffermehl

Fredrik Stang Heffermehl (1938–2023) var en norsk jurist, forfatter og fredsaktivist.80 års omtale i Aftenposten 11. november 2018

 Biografi 
Heffermehl startet yrkeskarrieren som advokat hos Thommessen, og senere hos Advokatfirmaet BA-HR. Deretter hadde han stillingen som underdirektør hos Forbrukerombudet. Han var fra 1980 forfatter, oversetter og aktivist. 

Han var leder i flere organisasjoner. 

Han var fra 1980 til 1982 den første generalsekretæren i Human-Etisk Forbund, deretter visepresident i Det internasjonale fredsbyrå, president i Norges Fredsråd og leder av den internasjonale Vanunu-komiteen. 

I 2008 utgav han boka Nobels vilje (2008) hvor han blant annet hevdet at Den Norske Nobelkomite misforsto sin oppgave når den valgte å tolke begrepet «fredspris» i stedet for å se på ordene i testamentet. Mange prisvinnere skulle etter hans syn ikke ha fått prisen. Han mente at Alfred Nobels vilje var at prisen var ment for fredsforkjempere som gikk inn for nedrustning, og påpekte det urimelige i at en pris beregnet på fredsvenner, i stedet ble tildelt forsvarsvenner.Fredrik Heffermehl: «Visjonen som forsvant», Bergens Tidende 25. februar 2012 Som følge av Heffermehls bok iverksatte Nobelstiftelsen via stiftelsestilsynet i Sverige i desember 2008 en gransking for å finne ut om tildelingene av fredsprisen var i tråd med Nobels testamente.«Sverige gransker Nobelkomiteen», Aftenposten, 10. desember 2008 

I 2020 utgav Heffermehl Medaljens Bakside, med undertittelen Nobels fredspris - hundre års ubrukte muligheter. I november 2023 utkom boka i oppdatert utgave oversatt til engelsk, under tittelen The Real Nobel Peace Prize. A Squandered Opportunity to Abolish War.  

 Referanser 

Kategori:Norske advokater
Kategori:Norske aktivister
Kategori:Norske organisasjonsledere
Kategori:Norske sakprosaforfattere
Kategori:Personer fra Åmot kommune